**Протокол за организација на одмори помеѓу часовите за ученици со ПОП од првиот, вториот и третиот период од основно образование (I-IX одделение) од ООУ „Кочо Рацин“ Куманово во време на пандемија од КОВИД - 19**

 Овој Протокол е изготвен врз основа на План за одржување на наставата во основните училишта во учебната 2020/21 година и Протокол за постапување на основните училишта во РСМ за реализација на воспитно – образовниот процес со физичко присуство на учениците во учебната 2020/21 година

-Наставата од првиот, вториот и третиот период од основното образование (I-IX одделение) за ученици со ПОП во Училиштето ќе се организира со физичко присуство на учениците, по претходно добиена согласност од родителот/старателот и Владата. Доколку ученикот има образовен асистент, истиот се вклучува во паралелката и се придржува на Протоколот за настава со физичко присуство.

-Влегувањето и излегувањето на учениците ќе биде според однапред определен распоред на време за влез/излез, распоред на започнување/завршување на часовите по смени, патеки на движење, користење на влезна врата за влез и излез, како и просторот кој ќе го користат учениците за време на малите и на големиот одмор.

-Учениците од IV и Vодд. после првиот, третиот, четвртиот и петтиот час учениците имаат мал одмор во времетраење од 5 минути, додека после вториот час учениците имаат голем одмор во времетраење од 15 минути

-Учениците од VI-IX одд. после првиот, третиот, четвртиот, петтиот и шестиот час учениците имаат мал одмор во времетраење од 10 минути од кои 5 минути за вклучување на часот, додека после вториот час учениците имаат голем одмор во времетраење од 15 минути

-За време на малите и на големиот одмор учениците се под задолжителен надзор на одделенскиот раководител и образовниот асистент кој го придружува ученикот.

- За време на одморите учениците задолжително носат заштитна маска/прекривка на лице и ја почитуваат мерката за физичка дистанца од најмалку 1,5 метар.

-Учениците со ПОП можат да користат одмор во било кое време од денот, во придружба на образовниот асистент, за да одат во тоалет, да јадат или да одморат.

-Се забранува споделување на храна и шише со вода, допирање на училишен прибор на друг ученик, гушкање и поздравување помеѓу учениците. Другарството ќе можат да го изразат на друг начин прифатлив за состојбата и ситуацијата.

-Учениците со ПОП ги користат тоалетите и чешмите кои се назначени за користење на нивната паралелка.

 -При употреба на тоалетот ученикот треба да чека надвор од тоалетот додека излезе ученикот кој е внатре и да ги следи упатствата на дежурното лице од техничкиот персонал.

 -Образовниот асистент му помага на ученикот во одржување на хигиена и придржување до мерките предвидени со План и Протокол за постапување на основните училишта во РСМ за реализација на воспитно – образовниот процес со физичко присуство на учениците.

 -По употреба на тоалетот, ученикот задолжително ги мие рацете со вода и сапун, а пред влегување во училницата, ги дезинфицира.

-Учениците ги мијат рацете пред и по јадење, пред и по употреба на тоалет, пред и по доаѓање од надвор и кога рацете изгледаат валкано.

-За време на малите и големиот одмор учениците не смеат да се групираат со ученици од иста паралелка, со ученици од други паралелки, ниту да се поздравуваат.

-На голем одмор учениците излегуваат надвор и се задржуваат во просторот кој е предвиден за нивната паралелка. Заштитната маска/прекривка на лице не е задолжителна кога престојуваат на отворено (во училишниот двор), но со одржување на препорачаната дистанца помеѓу учениците.

-При влегување и движење во ходниците на Училиштето за време на одморите, учениците се должни да ги следат упатставата на одделенскиот раководител/наставник, со задолжителна дистанца од 1,5 метар и строго да се придржуваат на обележените правци за еднонасочно движење низ истите, како и да го чекаат својот ред, додека се разминуваат со друга група на ученици, притоа не допирајќи површини или предмети во просторот каде се движат.

 Изготвил: Директор:

Педагошко-психолошка служба \_\_\_\_\_\_\_\_\_\_\_\_\_\_\_

 /Лидија Пешевска/